[{"text_idx": "#000004", "text": "Os ydych am sefyll a syllu, mae digon i blesio\u2019r llygad \u2013 o baentiadau Argraffiadol i ddinosoriaid enfawr. Er mwyn mynd i chwilio gallwch fachu amrywiaeth o lwybrau\u2019r oriel i\u2019ch tywys o amgylch yr Amgueddfa. Gyda rhaglen brysur o arddangosfeydd a digwyddiadau, mae gennym rywbeth i synnu pawb, beth bynnag eich diddordeb \u2013 ac mae mynediad am ddim!"}, {"text_idx": "#000007", "text": "Mae Bwyty Oriel, sydd wedi\u2019i leoli ar lawr isaf yr Amgueddfa, yn gweini cinio poeth ac oer rhwng 12pm a 2.30pm, amrywiaeth o frechdanau a baguettes, cawl cartref, cacennau a diodydd poeth ac oer. Mae\u2019r ardal hon yn addas i deuluoedd ac yn darparu blychau rhyngosod i blant, dognau plant dethol o brif brydau bwyd a phrydau bwyd penodol i blant yn ystod penwythnosau a gwyliau ysgol."}, {"text_idx": "#000009", "text": "Mae\u2019r siop yn llawn anrhegion cyffrous ac mae ganddi rywbeth at ddant pawb. P\u2019un a ydych chi\u2019n ymwelydd a\u0302\u2019r amgueddfa neu ddim ond yma ar gyfer y siopa, cewch eich ysbrydoli gan ein syniadau anrhegion unigryw. Mae gennym ni amrywiaeth o deganau arian poced, cofroddion wedi\u2019u brandio ac anrhegion hynod i\u2019w hysbrydoli a\u2019u haddysgu."}, {"text_idx": "#000010", "text": "Mae cilfachau parcio dynodedig ar gyfer deiliaid Bathodyn Glas y tu o\u0302l i\u2019r Maes Parcio Ymwelwyr, mynediad trwy Museum Avenue. Mae mynediad i gadeiriau olwyn i bob oriel."}, {"text_idx": "#000014", "text": "Yr orsaf reilffordd agosaf yw Gorsaf Cathays, tua 5 munud ar droed o'r Amgueddfa. Am wybodaeth teithio ar dre\u0302n ewch i wefan National Rail Enquiries."}]